རྩོམ་པ་པོ་དང་བྱིས་སྒྲུབ་གསར་རྩོམ་མཁན་ཁ་བ་སྙིང་ལྕགས་ལགས་མཚོ་སྔོན་པོའི་གསེར་ཉ་སྲུང་སྐྱོབ་དང་ས་གནས་མི་རིགས་ཀྱི་རྩིས་ཐང་སྲུང་སྐྱོབ་ཆེད་གཅེས་པའི་ཚེ་སྲོག་ཤོར་བའི་ཡིད་སྐྱོའི་གནས་ཚུལ་དེ་དྲྭ་ལམ་དུ་ཐོན་མ་ཐགམི་མང་པོ་ཞིག་གིས་མྱ་ངན་དང་གུས་འདུད།ཕྱིར་དྲན་དང་རྗེས་སུ་ཡི་རངས་སོགས་ཞུས་ཡོད་པ་དང་།དེ་ཡང་བྱང་ཨ་རི་ན་གནས་སྡོད་ཤེས་ལྡན་པ་འཇིགས་མེད་ནུབ་པས་འདི་ལྟར་བྲིས་ནས་མྱ་ངན་ཞུས་འདུགངའི་མཐོང་སྣང་གི་ཁོང་ནི།ན་གཞིན་བློ་སྤོབས་ཅན་དང་རྣམ་དཔྱོད་ཅན་།ཁ་རུ་ཁ་ཐུག་གི་གཤིས་ཀ་ཅན།སྒྱུ་རྩལ་གྱི་ཕྱོགས་སྣ་མང་པོར་འཇུག་པ་ཡངས་པོ་ཅན།མ་འོངས་པར་རེ་བ་ཡོད་མཁན་ཞིག་གོའོན་ཀྱང་།ཁོང་འདས་སོང་།གློ་བུར་དུ་འདས་སོང་།དེ་ཡིས་ངེད་གྱི་སེམས་ལ་སྐྱོ་སྣང་བརྩེགས།རིག་གནས་པ་གཅིག་འདས་གྲོངས་སུ་ཕྱིན་ན།རིག་གནས་དེ་སྐྱོར་མཁན་དང་སྲུང་མཁན་གཅིག་ཇེ་ཉུང་ལ་སོང་བ་ཡིན་།ཁ་བ་སྙིང་ལྕགས་ནི་བོད་ཀྱི་རིག་གནས་སྲུང་མཁན་མང་པོའི་ཁྲོད་ཀྱི་གཅིག་ཡིན།འབུར་དུ་ཐོན་པ་གཅིག་ཡིན།ཁོང་ལ་སེམས་གཏིང་ནས་མྱ་ངན་ཞུ།ཞེས་དང་།དེ་བཞིན་ཁ་བ་སྙིང་ལྕགས་དང་སློབ་ཆེན་སློབ་གྲོགས་ཡིན་པ་འོད་ཐིག་ལགས་ཀྱིས་ཁོང་གིས་ཤེས་པའི་ཁ་བ་སྙིང་ལྕགས་དང་ད་ལྟའི་སེམས་ཚོར།གདེང་འཇོག་འདི་ལྟར་བྱས་བྱུང་།ཁ་བ་སྙིང་ལྕགས་དང་ངེད་གཉིས་ཉིས་སྟོང་བཅུའི་ལོར་ངོ་ཤེས་ནས།དུས་རྒྱུན་དུ་སོ་སོའི་དགའ་ཕྱོགས་དང་ཕུགས་བསམ་གླེང་རོགས་གྲོགས་པོར་ཆགས་ཡོད།ཁོང་ལ་མཚོན་ན།སློབ་ཆེན་དུས་སྐབས་ནས་བཟུང་སྒྲིག་གཞིའི་འོག་ལས་དཀའ་ལ་མི་དགའ་ནས།ཡིག་རྒྱུགས་སྣ་ཚོགས་སྤྲད་ནས་གཞུང་ཞབས་ཤིག་བྱ་རྒྱུའི་འདོད་པ་དང་འཆར་གཞི་ཡེ་ནས་མེད་ཅིང་།རང་དབང་གི་འཚོ་བ་ལ་དགའ་བ།རང་ནུས་གང་ལྕོགས་དང་།དགའ་ཕྱོགས་ལྟར།རང་སྟེང་ནས་འགྲོ་རྒྱུའི་ཕུགས་བསམ་ཅན་ཞིག་དང་།སློབ་གྲོགས་གཞན་དང་བསྡུར་ན་དེ་འདྲའི་སྒེར་གཤིས་ཁྱད་པར་པ་ཡོད་མཁན་ཞིག་ཡིན།ཁོང་ནི་བསམ་ཐུབ་པ་སྒྲུབ་ཀྱང་ཐུབ་པའི་ན་གཞོན་ཕུགས་བསམ་ཅན་ཞིག་ཡིན།གློ་བུར་དུ་ཁོང་གྲོངས་པའི་གནས་ཚུལ་གོ་དུས།སེམས་སུ་སྡུག་བསྔལ་ཚད་མེད་པ་ཞིག་སྐྱེས།ཁ་བ་སྙིང་ལྕགས་ལ་མཚོན་ན།དེང་སང་གི་ན་གཞོན་ཁྲོད་ཀྱི་རེ་ལྟོས་ཅན།ཕུགས་བསམ་ཅན།དེ་མིན་ད་དུང་བྱ་བ་གང་ཞིག་བསྒྲུབ་ཀྱང་འཆར་གཞི་དང་ལྡན་པ།འཆར་གཞི་དེ་ལྟར་སྒྲུབ་ཐུབ་མཁན་ཞིག་ཡིན།དེའི་སྟབས་ཀྱིས།དེ་ལྟ་བུའི་ན་གཞོན་ཞིག་བོད་ན་མང་པོ་མེད་ལ།དེ་འདྲའི་ཕུལ་བྱུང་ན་གཞོན་ཞིག་གློ་བུར་དུ་མེད་སོང་ན།དེ་ནི་ང་ཚོའི་གྱོང་གད་ཚབས་ཆེན་ཞིག་རེད་།ང་རང་གིས་དེ་བསམ་གྱིན་ཡོད།ཟེར།